**Biztonságos internetezés – Házirendi szabályok**

* Az iskolában a számítógép- és internethasználat is közösségi tevékenység. Ennek megfelelően ilyenkor is tartsd be az alapvető illemszabályokat: Vigyázz az általad használt eszközök épségére, mások tevékenységét ne zavard, ne akadályozd!
* Csak a tanár által meghatározott vagy megengedett tevékenységeket folytasd!
* Ne ments az iskolai számítógépekre személyes jellegű írásokat, fényképeket, videókat!
* A számítógép használata után minden oldalt, programot zárj be, mindenhonnan jelentkezz ki!

***A következő szabályokat ne csak az iskolai, hanem az otthoni, vagy más helyen történő internethasználat közben is tartsd be!***

* Ne hagyd a számítógépedet őrizetlenül, amikor nyilvános chatre vagy bejelentkezve!
* Sose maradj bejelentkezve semmilyen fiókban vagy közösségi oldalon!
* Soha ne jelöld be a jelszó megjegyzése részt! Fontos, hogy a jelszavadat titokként őrizd meg.
* Ne használj olyan regisztrációs nevet, ami a valós neveddel megegyezik, vagy hasonlít ahhoz!
* Elérhetőségedet (telefonszámot, lakcímet, stb.) soha ne add meg idegennek!
* Ne tegyél fel magadról figyelemfelhívó, kihívó képet!
* Csak valódi ismerősöket jelölj meg; lehetőleg ne jelölj meg olyanokat, akiket csak látásból vagy chatről ismersz!
* Az elérhetőségeknél a lehető legkevesebb személyes információt add meg!
* Merj bátran nemet mondani az idegenektől érkező zsaroló, fenyegető, kihívó üzenetekre, kérésekre!
* Soha ne kattints gyanús linkekre!
* Ne higgy el feltétlenül mindent, amit az interneten olvasol, bátran beszéld meg a szüleiddel, tanáraiddal, barátaiddal a tapasztalataidat!